Mundial anatawxata: Brasil uksanx jachawayapxiwa, Bahréin k'ask'a umamp yanqhachataw uñjasipxi ukat Qatar uksanx jan walt'awiw utji
Aka qillqat uñacht'awix [en] Pen American Center [en] ukan uñt'ayasiwayi.
Nayjamasa, jumax inas k’ichtasta janiw samkakit sañatak kunawrsati Brasil markax Alemania-mp (1-7) k’umiwipin atipjayasina. Ukampirusa, janiw samkakanti. Oriente Medio-mp África del Norte bloguero-nakax “chuymachäwipanak arst’apxi”, bareiní-tuqinkir Twitter usuario-x siwa “jaxu siran” chhijllat fútbol anatirinakax Copa del Mundo “phinqapiniw” jaytawixi… kunatix jaxu sirax Brasil markanw uñstawayi (amuyat’ama, akjanx utjiw jan aski jamuqanaka) ukata apnaqataw arst’asirinakar jalayañataki
Semifinal-ar puritata Brasil-ax 20 waranq waranq USD qatuqani, ukampirusa chhijllat tamax 2 waranq waranqampiw qatuqapxaspa Países Bajos chhijllat futbol anatirinakar atipjasaxa, khititi atipjayasin Argentinampi, aka uraqpachat yant’asiwina kimsïris mistuñataki. Aka qulqi qatuqäwix aka markan fútbol apnaqäw mayjt’ayañatakispawa
Arst’asïwinakax aka markanx utjaskakïnwa, ukatxa janiw kunjamakänt janir qalltkipan aka yantasïwix ukhamakiti. São Paulo-nxa, mä kimsa patak arst’asirinakaw masinakap qhispiw mayipxi, uka uñjasax policía-x suxtaniruw katuntawayi. Maysatxa, khitinakati sarapxk Brasil markar janiw funk thuqüw (baile funk) ist’apxkaniti, kunatix wali uñt’ataw favela-nakan ukhamarak arnaqjäw arunakanit jark’ata, aka istäwix policía sirena-nakamp illapt’a ist’awinikaniwa.
Ukch’añkamaxa, argentino-nakax chhijllat tamap anatañ uñjañatak Alemania-mp tukuyan (en la final) wal k’uchisipxi, Lionel Messi-mpi, wali khusa fútbol anatiri, Ezequiel Lavezzi-mp chikachasis gol-anak apantañatak, khititi wal uñch’ukit tawaqunakamp kunawrsati anatañ almillap lluch’susin ukatx mä gol apantatata.
Racismo-tuqitxa, juk’ampix juk’akismachakiwa, FIFA-tuqinkirinaka kunjam apnaqañ Mundial-an akatuqxa mayj mayja amuyunipxiwa. FIFA-n racismo uñakipirinak tamax mayja amuyunipxiw comité disciplinario ukampi, kunatix jupankax janiw khiti markanakan ch’amanchirinakapax racista jan ukax homofóbico-nak amuyunak q’uchuntapax janiw taripayatakiti, kunatix janiw mä anatiritakikit, jan ukax tampachataki.
Copa Mundial 2022 apasiñpatak wakichäwix ch’amakjaman uñjasi, kunatix pusi patak nepalese-nakamp paqalq patak indio-nakampiw jiwjapxi[en] jupanakax wali junt’una niya 50° C irnaqapxaskanxa.
Aka jiwawinakampisa, mä jach’a yatiqañ utan yatiyäw yatichirix siwa aka wakichäwix apasiñpaw derechos humanos Qatar markan juk’amp chiqäñpataki [en]juk’amp chiqäñpataki. Aka yatichirix yatxatarakinw yaqha jilamp kunjams Oriente Medio-n yatiyäw tamanakar uñjapxi sitio web interactivo [en].Aka yatxatäwix Qatar Foundation qulqichäwimpiw lurasi, kawkir jach’a tamati yanap FC Barcelona, Lionel Messi-n tamapa. Ukatxa Qatar Foundation ukhamarakiw Qatar marka qulqimp yanapata. ¿mä mayja mayja uñjtati? Juma amuyma.
Yant’asïwinak yatxatatanakax kunja wali askis jan jark’ata fútbol-ax sapxiriwa. Tukuyäwinxa, jiwasax amuyunakar jan jark’awiruw ch’amanchpjaxa. wali suma anatir tama atippana.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn